
Text rozhodnutia
Súd: Krajský súd Banská Bystrica Spisová značka: 17Co/287/2012 Identifikačné číslo súdneho spisu: 6312200182 Dátum vydania rozhodnutia: 29. 11. 2012 Meno a priezvisko sudcu, VSÚ: JUDr. Ján Gandžala, PhD. ECLI: ECLI:SK:KSBB:2012:6312200182.1 Uznesenie Krajský súd v Banskej Bystrici, ako súd odvolací, v právnej veci navrhovateľov 1/ R.. R. N., nar. XX. XX. XXXX, bytom B. XXX/XX, E. nad K., 2/ R.. F. N., nar. XX. XX. XXXX, bytom B. XXX/XX, E. nad K., právne zastúpených Mgr. Jankou Krakovskou, advokátkou, Advokátska kancelária so sídlom Čajakova 1, 040 01 Košice, proti odporcom 1/ B. W., nar. XX. XX. XXXX, s miestom trvalého pobytu T. K., 2/ W. W., nar. XX. XX. XXXX, s miestom trvalého pobytu T. K., 3/ W. N., nar. XX. XX. XXXX, s miestom trvalého pobytu T. K., všetci zastúpení splnomocneným zástupcom Štefanom Šmidom, nar. 01. 12. 1956, trvale bytom Orechová 401/5, 927 01 Šaľa, o vypratanie nehnuteľnosti, o odvolaní odporcov 1/ až 3/ proti uzneseniu Okresného súdu Brezno č. k. 6C/4/2012-92 zo dňa 20. 08. 2012, takto r o z h o d o l : Odvolanie odporcov 1/ až 3/ o d m i e t a . o d ô v o d n e n i e : Okresný súd uznesením zo dňa 20. 08. 2012 rozhodol, že podľa § 27 ods. 2 Občianskeho súdneho poriadku (ďalej len „O.s.p.“) nepripúšťa zastúpenie odporcov 1/ až 3/ v tomto konaní O. O., trvale bytom T. XXX/X, O., prechodne bytom O. O. XXX/X, O.. Proti uvedenému uzneseniu podali odporcovia 1/ až 3/ prostredníctvom splnomocneného zástupcu O. O. odvolanie. Krajský súd, ako súd odvolací, skúmal včasnosť podaného odvolania odporcov 1/ až 3/ , ako jednu z procesných podmienok odvolacieho konania. Podľa ustanovenia § 204 ods. 1 O. s. p., odvolanie sa podáva do 15 dní od doručenia rozhodnutia na súde, proti rozhodnutiu ktorého smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. Podľa § 41 ods. 1 O. s. p., účastníci môžu robiť svoje úkony akoukoľvek formou, pokiaľ zákon pre niektoré úkony nepredpisuje určitú formu. Podľa § 42 ods. 1 O. s. p., podanie možno urobiť písomne, ústne do zápisnice, elektronickými prostriedkami alebo telefaxom. Podanie obsahujúce návrh vo veci samej alebo návrh na nariadenie predbežného opatrenia, ktoré bolo urobené elektronickými prostriedkami, treba doplniť písomne alebo ústne do zápisnice najneskôr do troch dní; podanie, ktoré bolo podpísané zaručeným elektronickým podpisom, doplniť netreba. Podanie urobené telefaxom treba doplniť najneskôr do troch dní predložením jeho originálu. Na podania, ktoré neboli v tejto lehote doplnené, sa neprihliada. Z obsahu spisu vyplýva, že napadnuté uznesenie bolo odporcom 1/ až 3/ doručené prostredníctvom ich splnomocneného zástupcu O. O. (ktorému bolo doručené do vlastných rúk) dňa 18. 09. 2012 (viď doručenka pripojená k č. l. 94 spisu). Odvolanie odporcov 1/ až 3/ bolo okresnému súdu doručené prostredníctvom ich splnomocneného zástupcu elektronickými prostriedkami (e-mailom) dňa 04. 10. 2012 (viď č. l. 100 spisu). Lehota na podanie odvolania podľa § 204 ods. 1 O. s. p. odporcom 1/ až 3/ uplynula dňa 03. 10. 2012. Odvolací súd na základe týchto skutočností konštatuje, že odvolanie odporcov 1/ až 3/ bolo podané po uplynutí zákonom stanovenej 15-dňovej lehoty, teda oneskorene. Podľa § 218 ods. 1 písm. a/ O. s. p., odvolací súd odmietne odvolanie, ktoré bolo podané oneskorene. Keďže odvolací súd dospel k záveru, že odvolanie odporcov 1/ až 3/ bolo podané oneskorene, neostávala mu iná možnosť, ako toto odvolanie v súlade s citovaným ustanovením § 218 ods. 1 písm. a/ O. s. p. odmietnuť. Toto rozhodnutie bolo prijaté senátom Krajského súdu v Banskej Bystrici, ako súdu odvolacieho, pomerom hlasov 3 : 0. Poučenie: Proti tomuto rozhodnutiu odvolanie nie je prípustné.

